**CENU APTAUJA Nr. TNPz 2024/23**

**“Dundagas pils naktsmītnes ugunsgrēka atklāšanas un trauksmes signalizācijas sistēmas izbūve”**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets: **“**Dundagas pils naktsmītnes ugunsgrēka atklāšanas un trauksmes signalizācijas sistēmas izbūve” saskaņā ar UATS būvprojektu.
	2. Paredzamais līguma izpildes laiks: **4 (četru) mēnešu** laikā no līguma noslēgšanas brīža.
	3. Darbu izpildes vieta: Pils iela 14, Dundaga, Dundagas pagasts, Talsu novads, LV-3270.
	4. Cenu aptaujā, tiek paredzēts avansa maksājums 20% (divdesmit procentu) apmērā no līguma summas.
	5. Līgums ar šīs cenu aptaujas uzvarētāju tiks noslēgts nekavējoties pēc uzvarētāja noteikšanas.
2. **Piedāvājuma iesniegšanas vieta:**
	1. Piedāvājumus pretendenti iesniedz, nosūtot tos uz e-pastu iepirkumi@talsi.lv līdz **2024. gada 17.jūnijam plkst. 12:00.**
	2. Kontaktpersona: Dundagas kultūras pils direktore Baiba Dūda tālr. 29478393, e-pasts: baiba.duda@talsi.lv .
	3. Pasūtītājs un ieinteresētais Pretendents ar informāciju apmainās rakstiski. Mutvārdos sniegtā informācija cenu aptaujas ietvaros nav saistoša.
	4. Iesūtot piedāvājumu pretendentiem **obligāti** jānorāda: Pieteikums cenu aptaujai identifikācijas Nr. TNPz 2024/23, “Dundagas pils naktsmītnes ugunsgrēka atklāšanas un trauksmes signalizācijas sistēmas izbūve”.
3. **Piedāvājuma noformēšana:**
	1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	2. Pretendentam pie iesniedzamajiem dokumentiem, pievieno no savas puses aizpildītu, 3.pielikumu – Pretendenta pieteikumu.
	3. Lai izvairītos no kļūdām un Dundagas pils naktsmītnes ugunsgrēka atklāšanas un trauksmes signalizācijas sistēmas izbūve tiktu plānota atbilstoši reālajai situācijai, nevis virspusējiem pieņēmumiem vai sākotnējai informācijai, pirms piedāvājuma iesniegšanas no pretendenta puses jāveic **obligāta** objekta apsekošana un pie iesniedzamajiem dokumentiem jāpievieno 2. pielikums – Apliecinājums par objekta apsekošanu.
	4. Pretendentam jāizstrādā un jāiesniedz Lokālā tāme – 1. pielikums, atbilstoši Ministru kabineta 2017. gada 3. maija noteikumiem Nr. 239 noteikumi par Latvijas būvnormatīvu LBN 501-17 “Būvizmaksu noteikšanas kārtība”.
	5. Pretendentam iepriekšējo 5 (piecu) gadu laikā (2019., 2020., 2021., 2022., 2023. un 2024. gadā līdz piedāvājumu iesniegšanas termiņa beigām) ir izpildījis vismaz 1 (vienu) līgumu, kur veikti līdzvērtīgi darbi. Pie iesniedzamajiem dokumentiem jāpievieno no pretendenta puses aizpildīts 4. pielikums – Pretendenta kvalifikācija un pieredze.
	6. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN.
5. **Samaksas nosacījumi**: Avansa maksājums 20% apmērā jāveic 30 (trīsdesmit) darba dienu laikā pēc līguma noslēgšanas un atlikušās summas samaksa jāveic 30 (trīsdesmit) darba dienu laikā pēc pieņemšanas-nodošanas akta parakstīšanas.
6. **Informācijas sniegšana:** Visi jautājumi par iepirkuma priekšmetu adresējami 2.2. punktā minētai kontaktpersonai.
7. **Objekta apsekošana:** Pirms piedāvājuma iesniegšanas, Pretendentiem obligāti ir jāapseko objekts. Objektu iespējams apsekot **2024. gada 5., 6.,12. un 13. jūnijā no plkst. 9:00 līdz 17:00**, vai citā laikā iepriekš vienojoties par apsekošanas laiku ar 2.2. punktā minēto kontaktpersonu.
8. **Piedāvājumu iesniegšana, vērtēšana un lēmuma pieņemšana**: Piedāvājumus iesniedz, nosūtot uz e-pastu: iepirkumi@talsi.lv . Piedāvājumi, kas iesniegti pēc publikācijā norādītā termiņa, netiks vērtēti.
9. **Iestāde:**
	1. Pārbaudīs piedāvājumu atbilstību Instrukcijā pretendentam un Lokālajā tāmē norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un Lokālajā tāmē norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu bez PVN.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
10. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai ja iesniegtie piedāvājumi neatbilst Instrukcijā pretendentam un Lokālajā tāmē noteiktajām prasībām vai iestādei pieejamajam finansējumam, kā arī citos gadījumos, kas noteikti normatīvajos aktos.